|  |
| --- |
| 1. **PLANINSKI POHOD**   **Planina nad Vrhniko (733 m)** |
| **čas in kraj odhoda** |
| Odhod v soboto, **21. 1. 2023, ob 8.15** izpred OŠ Vide Pregarc. **Zbor pred šolo je ob 8.00!** |
| **mentorji** |
| Ivanka Hočevar Istenič, mentorica planinskega krožka 1. - 3. razreda  Maja Tratar, mentorica planinske skupine PZS, mentorica planinskega krožka 4. - 6. razreda |
| **potek izleta** |
| Z mestnim avtobusom št. 2 se bomo peljali do glavne avtobusne postaje. Tam bomo kupili vozovnice ter se z rednim avtobusom peljali do Vrhnike. Do izhodišča na parkirišču pri Štirni se bomo odpravili peš (1,5 km hoje). Po poti čez Špico se bomo povzpeli do Planine nad Vrhniko (približno 1,5 ure vzpona). Na vrhu si bomo privoščili malico, si odpočili na igralih ter se povzpeli na razgledni stolp. Vrnili se bomo po poti mimo bukve do izhodišča ter po isti poti nazaj do avtobusne postaje.  **Vrnemo se okoli 15.30 ure.** |
| **značaj izleta** |
| Lahka označena pot, višinska razlika 433 m, ocena trajanja poti s počitki je 4 ure. |
| **oprema** |
| Planinska – pohodna obutev; učenci naj bodo oblečeni po plasteh, da se lahko slečejo; dovolj velik nahrbtnik – vanj bodo spravili tudi oblačila; malica (sendvič, negazirana pijača, energetski prigrizek); dnevnik Mladi planinec (učenci, ki knjižice še nimajo, jo bodo prejeli na izletu). |
| **strošek** |
| Učenci morajo imeti s seboj **Urbano**, napolnjeno za dve vožnji (2,60 evra) ter **3,60 evra** za nakup avtobusne vozovnice Ljubljana – Vrhnika – Ljubljana (prosiva za pripravljen točen znesek).  **Pomembno**: V primeru slabega vremena bo izlet odpovedan. O tem vas bova mentorici pravočasno obvestili. |
| |  | | --- | | **prijave** |   **Rok prijave: 18. 1. 2023.**  Izpolnjeno prijavnico oddaj mentorici planinskega krožka.  **Planinski pozdrav in nasvidenje na izletu!**  Ivanka, Maja in ostali spremljevalci pohoda |